Virallinen lehti nro C 196 , 22/06/1998 s. 0022



KIRJALLINEN KYSYMYS E-3846/97 komissiolle esittäjä(t): Mihail Papayannakis (GUE/NGL) (5. joulukuuta 1997) Aihe: Televisiotoimintaan liittyvät direktiivit Koska monet jäsenvaltiot rikkovat televisiotoimintaa koskevia direktiivejä (esim. 89/552/ETY ((EYVL L 298, 17.10.1989, s. 23. )) ¨Televisio ilman rajoja¨, 93/83/ETY ((EYVL L 248, 6.10.1993, s. 15. )) ¨tiettyjen satelliitin välityksellä tapahtuvaan yleisradiointiin ja kaapeleitse tapahtuvaan edelleen lähettämiseen sovellettavien tekijänoikeutta sekä lähioikeuksia koskevien sääntöjen yhteensovittamisesta¨, 94/46/ETY ((EYVL L 268, 19.10.1994, s. 15. )) satelliittiviestinnästä ja 95/47/ETY ((EYVL L 281, 23.11.1995, s. 51. )) ¨televisiosignaalien lähetystä koskevien standardien käytöstä¨) ja koska komissio pitää audiovisuaalista alaa yhtenä tärkeimmistä aloista asiasta vastaavan komissaari Orejankin mukaan, komissiolta kysytään: 1. Millä tavoin se aikoo toimeenpanna yhteisen strategian, joka menee MEDIA II pidemmälle ja vahvistaa Euroopan audiovisuaalista tuotantoa, sillä hetkellä, kun jäsenvaltiot rikkovat lähes kaikkia ¨televisiodirektiivejä¨, ja 2. Aikooko se turvautua Euroopan yhteisöjen tuomioistuimeen ja koska sekä mitkä jäsenvaltiot se aikoo sinne haastaa vastaamaan edellä mainittujen direktiivin rikkomisesta? Komission jäsenen Marcelino Orejan komission puolesta antama vastaus (3. helmikuuta 1998) MEDIA II -ohjelman käynnistämisen lisäksi komissio on ehdottanut Euroopan elokuva- ja televisiotuotannon edistämisen takuurahaston perustamista (14 päivänä helmikuuta 1995 tehty ehdotus neuvoston päätökseksi) ((EYVL C 41, 13.2.1996. )), josta parlamentti esitti myönteisen lausunnon. Neuvostossa on kuitenkin vielä löydyttävä tarvittava yksimielisyys. Uusien aloitteiden osalta komissio on aloittanut kuulemis- ja analyysivaiheen mm. järjestämällä audiovisuaalisen alan konferensseja, jotka pidetään Yhdistyneessä kuningaskunnassa keväällä 1998. Kulttuuriasioista vastaava komission jäsen on lisäksi perustanut korkean tason pohdintaryhmän. Komissio esittää vuoden 1998 kuluessa myös uusien audiovisuaalisten ja tietopalvelujen kulttuurinäkökohtia koskevan vihreän kirjan tämänsuuntaisten sitoumustensa mukaisesti. Lisäksi on muistettava, että jäsenyysvelvoitteiden noudattamatta jättämistä koskevan menettelyn yhteydessä ja EY:n perustamissopimuksen 169 artiklan nojalla komissiolla on laaja harkintavalta etenkin asian viemisessä yhteisöjen tuomioistuimeen. Komission toinen kertomus neuvostolle, Euroopan parlamentille sekä talous- ja sosiaalikomitealle televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta 3 päivänä lokakuuta 1989 annetun neuvoston direktiivin 89/552/ETY ((EYVL L 298, 17.10.1989. )) ¨Televisio ilman rajoja¨ soveltamisesta hyväksyttiin 24 päivänä lokakuuta 1997 ((Asiak. KOM(97) 523 lopullinen. )). Kertomuksessa esitellään ja analysoidaan muun muassa tämän direktiivin tulkintaa ja soveltamista koskevaa seitsemää yhteisöjen tuomioistuimen tuomiota. Lisäksi komissio on juuri päättänyt vedota yhteisöjen tuomioistuimeen, jotta se toteaisi, että Italia ei ole noudattanut EY:n perustamissopimuksen ja direktiivin ¨Televisio ilman rajoja¨ mukaisia velvoitteitaan.